Rhoose

Rhoose er en landsby i Vale of Glamorgan, Wales. Cardiff internasjonale lufthavn ligger innenfor landsbyens grenser. 

Rhoose er en av de landsbyene i Vale of Glamorgan som vokser raskest, og det har blitt opprettet flere nye boligområder etter 2000. Landsbyen sliter med å tilpasse infrastrukturen til den den økende befolkningen, og har hatt problemer blant annet med å skaffe nok skoleplasser. 

Jernbanestasjonen skulle åpnet igjen i 2003, da mange av innflytterne er pendlere, men dette ble utsatt og den ble først åpnet igjen i 2005. 

Landsbyer i Vale of Glamorgan